My Bonnie Lies over the Ocean

[eta|[MIDI-registraĵo de la melodio de la kanto]]
"**My Bonnie Lies Over the Ocean**" (**Mia Bonnie kuŝas super la oceano**), aŭ simple "My Bonnie" (**Mia Bonnie**), estas tradicia skota popolkanto kaj infankanto populara en okcidenta kulturo. Ĝi estas listigita en la Roud Folk Song Index kiel n-ro 1422. La kanton registris multaj artistoj ekde la komenco de la 20-a jarcento, kaj multaj parodiaj versioj ankaŭ ekzistas.

Eble la plej konata registrado de la kanto eble estas rokenrola versio titolita "My Bonnie" de Tony Sheridan kaj The Beatles, registrita en la unua komerca registradsesio kiu prezentis The Beatles. La rezulta unuopaĵo estas ĝenerale konsiderata kiel la unua unuopaĵo de la Beatles.

## Origino 
La origino de la kanto estas nekonata, sed ofta hipotezo estas, ke ĝi eble estas dediĉita al Charles Edward Stuart (ofte nomata *Bonnie Prince Charlie*). Post lia malvenko ĉe la Batalo de Culloden en 1746, Charles Edward Stuart fuĝis al la insulo Skye kaj  poste al la kontinento. Liaj jakobitaj sekvantoj povis laŭleĝe prezenti la kanton en lia honoro, ĉar la angla adjektivo bonnie ( *bela, bona, dolĉa*) povas rilati al viro kaŭ virino (en ĉi-lasta kazo, la kanto sonus kiel tipa amkanto).

En 1881  (laŭ aliaj fontoj, en 1882), la usona muzikisto kaj komponisto Charles Pratt publikigis la kantotekston kaj muzikon de ĉi tiu kanto sub la titolo “Bring Back My Bonnie to Me” (dum li kaŝis sin malantaŭ duobla pseŭdonimo: la aŭtoro de la muziko estis indikita kiel H.J. Fulmer, kaj la aŭtoro de la kantoteksto kiel J.T. Wood).

## Kantoteskto 
eta|*My Bonnie Is Over The Ocean* (1918)
[eta|Prezentita de la Haydn-kvarteto ([d:Q3783794) en 1901]]

My Bonnie lies over the ocean

My Bonnie lies over the sea

My Bonnie lies over the ocean

Oh, bring back my Bonnie to me

**Refreno:**

Bring back, bring back

Bring back my Bonnie to me, to me

Bring back, bring back

Bring back my Bonnie to me

Last night as I lay on my pillow

Last night as I lay on my bed

Last night as I lay on my pillow

I dreamt that my Bonnie was dead

**Refreno**

Oh blow the winds o’er the ocean

And blow the winds o’er the sea

Oh blow the winds o’er the ocean

And bring back my Bonnie to me

**Refreno**

The winds have blown over the ocean

The winds have blown over the sea

The winds have blown over the ocean

And brought back my Bonnie to me

## Ecoj 
La kanto plej ofte estas prezentita je modera takto kaj estas karakterizita per triobla (valsa) metriko. Sufiĉe nekutima por popolkantoj estas la komenco per maĵora sesto.

## Varioj kaj parodioj 
La kanto ofte estas prezentita por infanoj kaj fariĝis populara "bivakfajra" kanto inter multaj organizaĵoj similaj al skoltoj. La prezentado de tiaj versioj ofte estas akompanata de certaj ludemaj movoj (ekzemple, stariĝi aŭ sidiĝi por ĉiu vorto komenciĝanta per la litero "b")  .

La kantoteksto fariĝis la bazo por multaj parodioj pri vasta gamo da temoj.

## En Esperanto aperis 
* Tre fama esperanta kanto estas **La lingvo por ni**, kies kantotekston verkis brita esperantisto kaj skoltestro Frederick Douglas Murphy, kaj kies melodio samas al tiu ĉi popolkanto. Ĝi poste aperis kiel la unua kanto de la vinilalbumo Ni kantu en Esperanto, eldonita de ESP Disk el 1964. Ĝi estas "populara" kanto inter esperantistoj ĉe Esperanto-renkontiĝoj.
* Ankaŭ Josef Cink esperantigis la kanton sub la nomo Mia Bonnie.

## Referencoj 
Kategorio:Kantoj de The Beatles
Kategorio:Popolkantoj